1. **Пълно описание на обществената поръчка/Техническа спецификация**

2.1. Предмет на настоящата обществена поръчка е:

Предмет на настоящата обществена поръчка е: „Строително-монтажни работи на обекти в изпълнение на проект „Мерки за повишаване на енергийната ефективност в четири сгради от образователната инфраструктура на гр. Русе“, изпълняван по договор BG04-02-03-044-010 по програма BG04 „Енергийна ефективност и възобновяема енергия“ на Финансовия механизъм на европейското икономическо пространство 2009-2014”.

Предметът на обществената поръчка включва четири обособени позиции:

- Обособена позиция 1: ОУ „Любен Каравелов“;

- Обособена позиция 2: ЦДГ „Незабравка 2“;

- Обособена позиция 3: СОУ „Никола Обретенов“;

- Обособена позиция 4: СОУЕЕ „Св. Константин – Кирил Философ“.

Предметът включва извършване на строително-монтажни работи (СМР) в четири обекта с финансиране от програма BG04 „Енергийна ефективност и възобновяема енергия“ на Финансовия механизъм на европейското икономическо пространство 2009-2014, в съответствие с изискванията на действащото законодателство, както и съгласно разработените и одобрени инвестиционни проекти, количествата и видовете СМР и всички дейности и изисквания, отразени в техническата спецификация и проектни документации.

Дейностите включват: строително-монтажни работи и предаване на обектите с Констативен акт за установяване годността за приемане на строежа, подписан без забележки, както и наложилите се СМР до изтичане на гаранционните срокове.

За всеки обект/ обособена позиция има изготвени и одобрени тeхнически инвестиционни проекти и издадени и влезли в сила разрешения за строеж, а изпълнението на СМP по обекти основно включва:

За обособена позиция 1: ОУ „Любен Каравелов“:

- демонтажни работи;

- монтаж на разширение на отоплителна инсталация за 2 броя неотоплени сутеренни помещения /клон на вътрешната отоплителна инсталация/;

- вентилация за 2 броя сутеренни помещения – смукателна уредба и нагнетателна уредба;

- хидравлична проба;

- монтажна настройка;

- топла проба.

За обособена позиция 2: ЦДГ „Незабравка 2“:

- демонтажни работи;

- монтаж на нова водна отоплителна инсталация, затворена с регулиране чрез смесителен кръг и термостатни радиаторни вентили - централна вътрешна отоплителна инсталация и абонатна станция, включваща помпено – акумулиращ блок и топлофикационна блокова абонатна станция;

- хидравлична проба;

- монтажна настройка;

- топла проба.

За обособена позиция 3: СОУ „Никола Обретенов“:

- демонтажни работи;

- монтаж на нова водна отоплителна инсталация, затворена с регулиране по блокове на сградата и нов втори газов котел;

- съотносими проби и настройки.

За обособена позиция 4: СОУЕЕ „Св. Константин – Кирил Философ“:

- демонтажни работи;

- монтаж на нова водна отоплителна инсталация, затворена с възможност за регулиране;

- хидравлична проба;

- монтажна настройка;

- топла проба.

**2.2. Прогнозна стойност** на обществената поръчка:

Прогнозната стойност на обществената поръчка по обособени позиции е:

- За обособена позиция 1: ОУ „Любен Каравелов“ – 38 382,36 лева с ДДС;

- За обособена позиция 2: ЦДГ „Незабравка 2“ – 101 093,61 лева с ДДС;

- За обособена позиция 3: СОУ „Никола Обретенов“ – 257 449,35 лева с ДДС;

- За обособена позиция 4: СОУЕЕ „Св. Константин – Кирил Философ“ – 364 054,17 лева с ДДС.

1. **Критерият за оценка на офертите е „икономически най-изгодна оферта“**

1. **Възможност за представяне на варианти в офертите**

Варианти на офертите не се приемат.

1. **Място за изпълнение на обществената поръчка**

За обособена позиция 1: ОУ „Любен Каравелов“ – гр. Русе, ул. „Велико Търново“ № 19-2.

За обособена позиция 2: ЦДГ „Незабравка 2“ – гр. Русе, ул. „Българска Морава“ № 7А.

За обособена позиция 3: СОУ „Никола Обретенов“ – гр. Русе, ул. „Никола Табаков“ № 4.

За обособена позиция 4: СОУЕЕ „Св. Константин – Кирил Философ“ – гр. Русе, ж.к. Възраждане, ул. „Студентска“ № 10.

Преди започване на работа изпълнителят е длъжен, съвместно с лицето изпълняващо инвеститорски контрол да състави протокол акт обр. 2 за откриване на строителната площадка съгласно Наредба №3 за съставяне на актове и протоколи по време на строителството. За всеки вид работа подлежаща на закриване, преди закриването и, изпълнителят е длъжен да я представи на лицето изпълняващо инвеститорски контрол.

Завършването на всеки обект се удостоверява с двустранно подписан протокол за реално изпълнените СМР по количества и цени и акт обр. 15 съгласно Наредба №3 за съставяне на актове и протоколи по време на строителството.

1. **Срок за изпълнение на възложената обществена поръчка**

Срокът за изпълнение на всяка обособена позиция е както следва:

- Обособена позиция 1: ОУ „Любен Каравелов“ – 60 календарни дни;

- Обособена позиция 2: ЦДГ „Незабравка 2“ – 90 календарни дни;

- Обособена позиция 3: СОУ „Никола Обретенов“ – 150 календарни дни;

- Обособена позиция 4: СОУЕЕ „Св. Константин – Кирил Философ“ – 150 календарни дни.

1. **Разходи за участие в обществената поръчка**

Разходите за подготовка на офертите ще бъдат за сметка на Участниците в процедурата. Участниците не могат да предявяват каквито и да било претенции към Възложителя за разходи, направени от самите тях по подготовката и подаването на офертите им, независимо от резултата или от самото провеждане на процедурата.

1. **Наличие на работни проекти за подготовка на предложението**

Приложени са одобрени ИТП за обекти:

- За обособена позиция 1: ОУ „Любен Каравелов“ – „Монтаж на разширение на отоплителна инсталация за 2 броя неотоплени сутеренни помещения на ОУ „Любен Каравелов“ и осигуряване на вентилация в тях, гр. Русе, ул. „Велико Търново“ № 19-2, строеж шеста категория, съгласно чл. 137, ал. 1 от ЗУТ и Разрешение за строеж № 24/28.01.2015г.;

- За обособена позиция 2: ЦДГ „Незабравка 2“ – „Монтаж на нова водна отоплителна инсталация, затворена с регулиране чрез смесителен кръг и термостатни радиаторни вентили в сградата на ЦДГ „Незабравка“, гр. Русе, ул. „Българска Морава“ № 7А, строеж шеста категория, съгласно чл. 137, ал. 1 от ЗУТ и Разрешение за строеж № 23/28.01.2015г.;

- За обособена позиция 3: СОУ „Никола Обретенов“ – „Монтаж на нова водна отоплителна инсталация, затворена с регулиране по блокове на сградата и нов втори газов котел в сградата на основно училище „Никола Обретенов“, гр. Русе, ул. „Никола Табаков“ № 4, строеж шеста категория, съгласно чл. 137, ал. 1 от ЗУТ и Разрешение за строеж № 22/28.01.2015г.;

- За обособена позиция 4: СОУЕЕ „Св. Константин – Кирил Философ“ – „Монтаж на нова водна отоплителна инсталация, затворена с възможност за регулиране в сградата на СОУЕЕ „Константин Кирил Философ“, ж.к. Възраждане, ул. „Студентска“ № 10, УПИ ІІ-4364, кв. 869 по плана на гр. Русе, строеж шеста категория, съгласно чл. 137, ал. 1 от ЗУТ и Разрешение за строеж № 22/28.01.2015г.

# **ІІ. ИЗИСКВАНИЯ КЪМ УЧАСТНИЦИТЕ**

**9. Общи изисквания към участниците в процедурата**

1. Общи изисквания към участниците в процедурата

1.1. В процедурата за възлагане на обществена поръчка могат да участват български и чуждестранни физически или юридически лица, включително и техни обединения.

1.2. Всеки участник има право да представи само една оферта. Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта. Едно физическо или юридическо лице може да участва само в едно обединение.

1.3. Когато определеният изпълнител е неперсонифицирано обединение на физически и/или юридически лица и възложителят не е предвидил в обявлението изискване за създаване на юридическо лице, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ на създаденото обединение. Ако обединението се състои от чуждестранни физически и/или юридически лица, те представят еквивалентен документ за регистрация от държавата, в която са установени.

2. Административни изисквания към участниците в процедурата - възложителят отстранява от участие в процедурата за възлагане на обществена поръчка участник:

2.1. Който е осъден с влязла в сила присъда, освен ако е реабилитиран, за:

а) престъпление против финансовата, данъчната или осигурителната система, включително изпиране на пари, по чл. 253 – 260 от Наказателния кодекс; б) подкуп по чл. 301 – 307 от Наказателния кодекс;

в) участие в организирана престъпна група по чл. 321 и 321а от Наказателния кодекс; г) престъпление против собствеността по чл. 194 – 217 от Наказателния кодекс; д) престъпление против стопанството по чл. 219 – 252 от Наказателния кодекс; 10. 2. Който е обявен в несъстоятелност.

2.3. Който се намира в производство по ликвидация или се намира в подобна процедура съгласно националните закони и подзаконови актове.

2.4. Който има задължения по смисъла на чл. 162, ал. 2, т. 1 от Данъчно-осигурителния процесуален кодекс към държавата и към община, установени с влязъл в сила акт на компетентен орган, освен ако е допуснато разсрочване или отсрочване на задълженията, или има задължения за данъци или вноски за социалното осигуряване съгласно законодателството на държавата, в която кандидатът или участникът е установен.

2.5. При който лицата по чл. 47 ал. 4 от ЗОП са свързани лица с възложителя или със служители на ръководна длъжност в неговата организация.

2.6. Който е сключил договор с лице по чл. 21 или 22 от Закона за предотвратяване и установяване на конфликт на интереси.

2.7. Който е в открито производство по несъстоятелност, или е сключил извънсъдебно споразумение с кредиторите си по смисъла на чл. 740 от Търговския закон, а в случай че участникът е чуждестранно лице - се намира в подобна процедура съгласно националните закони и подзаконови актове, включително когато неговата дейност е под разпореждане на съда, или Участникът е преустановил дейността си.

2.8. Който е виновен за неизпълнение на задължения по договор за обществена поръчка, включително по отношение на сигурността на информацията и сигурността на доставките в поръчки по чл. 3, ал. 2, доказано от възложителя с влязло в сила съдебно решение.

2.9. При който лицата по чл. 47 ал. 4 от ЗОП са осъдени с влязла в сила присъда, освен ако са реабилитирани за престъпление по чл. 136 от Наказателния кодекс, свързано със здравословните и безопасни условия на труд, или по чл. 172 от Наказателния кодекс против трудовите права на работниците.

2.10. При който лицата по чл. 47 ал. 4 от ЗОП са осъдени с влязла в сила присъда за престъпление по чл. 313 от Наказателния кодекс във връзка с провеждане на процедури за възлагане на обществени поръчки

2.11. Изискванията на т. 2.1, т. 2.5., т. 2.9., т. 2.10., се прилагат, както следва:

а) при събирателно дружество - за лицата по чл. 84, ал. 1 и чл. 89, ал. 1 от Търговския закон;

б) при командитно дружество - за лицата по чл. 105 от Търговския закон, без ограничено отговорните съдружници;

в) при дружество с ограничена отговорност - за лицата по чл. 141, ал. 2 от Търговския закон, а при еднолично дружество с ограничена отговорност - за лицата по чл. 147, ал. 1 от Търговския закон;

г) при акционерно дружество - за овластените лица по чл. 235, ал. 2 от Търговския закон, а при липса на овластяване - за лицата по чл. 235, ал. 1 от Търговския закон;

д) при командитно дружество с акции - за лицата по чл. 244, ал. 4 от Търговския закон;

е) при едноличен търговец - за физическото лице - търговец;

ж) във всички останали случаи, включително за чуждестранните лица - за лицата, които представляват участника;

з) в случаите по т. 2.11. от б. а ) до б. ж) - и за прокуристите, когато има такива; когато чуждестранно лице има повече от един прокурист, декларацията се подава само от прокуриста, в чиято представителна власт е включена територията на Република България

Чуждестранно физическо или юридическо лице, за което в държавата, в която е установено, e налице някое от обстоятелствата по т. 2.1. т. 2.2, т. 2.3, т. 2.4, т. 2.7, т. 2.8, т. 2.9, т. 2.10, не може да участва в процедурата за възлагане на обществена поръчка.

При подаване на офертата, участникът удостоверява липсата на обстоятелствата по т. 2 с една Декларация по образец от документацията за участие, подписана от лицата, които го представляват според документите му за регистрация. В декларацията се включва и информация относно публичните регистри, в които се съдържат посочените обстоятелства, или компетентния орган, който съгласно законодателството на държавата, в която участникът е установен, е длъжен да предоставя информация за тези обстоятелства служебно на възложителя. В случай, че участникът е обединение от лица, Декларация се попълва и представя за всяко едно от лицата, включени в обединението.

Когато участникът предвижда участието на подизпълнители при изпълнение на поръчката, изискванията по т. 2.1., т. 2.2., т. 2.3., т. 2.4., т. 2.5., 2.6., се прилагат за подизпълнителите.

**10. Изисквания към финансовото и икономическото състояние на участниците**

10.1. За изпълнението на поръчката е необходим финансов ресурс за осигуряването на материали, консумативи, средства за работна заплата и свързаните с нея данъци и осигуровки, и други, поради което участниците трябва да разполагат с финансов ресурс в размер на 50 % от прогнозната стойност на поръчката за конкретната обособена позиция, а именно:

- За обособена позиция 1: ОУ „Любен Каравелов“ – 15992,65 лева;

- За обособена позиция 2: ЦДГ „Незабравка 2“ – 42122,34 лева;

- За обособена позиция 3: СОУ „Никола Обретенов“ – 107270,56 лева;

- За обособена позиция 4: СОУЕЕ „Св. Константин – Кирил Философ“ – 151689,23 лева.

10.2. За доказване на наличния финансов ресурс участниците представят един или няколко от следните документи: 1) удостоверение от банка; 2) годишния финансов отчет за последната приключила финансова година или някоя от съставните му части, когато публикуването им се изисква от законодателството на държавата, в която участникът е установен.

Когато по обективни причини участникът не може да представи исканите от възложителя документи, той може да докаже икономическото и финансовото си състояние с всеки друг документ, който възложителят приеме за подходящ.

Когато участникът в процедура е чуждестранно физическо или юридическо лице или техни обединения, офертата се подава на български език, а документите по т. 10.2., които са на чужд език, се представят и в превод.

10.3. Участникът може да не представя копие на годишния финансов отчет или някоя от съставните му части, както и всеки друг документ, ако са публикувани в публичен регистър в Република България и участникът е посочил информация за органа, който поддържа регистъра в своята оферта.

10.4. В случай че участникът в процедурата е обединение, което не е юридическо лице, документите по т.10.2. се представят само за участниците, чрез които обединението доказва съответствието си с критериите за подбор, а съответствието с посочените минимални изисквания за икономическо финансово състояние, се доказва от един или повече от участниците в обединението.

**11. Изисквания към техническите възможности и квалификацията на участниците:**

Строежите са:

За обособена позиция 1: ОУ „Любен Каравелов“ – шеста категория.

За обособена позиция 2: ЦДГ „Незабравка 2“ – шеста категория.

За обособена позиция 3: СОУ „Никола Обретенов“ – шеста категория.

За обособена позиция 4: СОУЕЕ „Св. Константин – Кирил Философ“ – шеста категория.

Изискванията към предвидените материали са описани в инвестиционните проекти и техническата спецификация.

Преди започване на СМР (протокол обр. 2) Строителят:

Изработва Информационна табела за строежа съгласно чл. 13 от Наредба№2 от 22.03.2004г. за минималните изисквания за здравословни и безопасни условия на труд при извършване на СМР, чието съдържание се съгласува с възложителя.

11.1. Участниците следва да са изпълнили еднакво или сходно с предмета на поръчката строителство **/минимум едно еднакво или сходно строителство/** през последните 5 години, считано от датата на подаване на офертата.

Под „еднакво или сходно строителство“ следва да се разбира извършването на монтаж на нова водна отоплителна инсталация или разширение на водна отоплителна инсталация.

Доказва се с представяне от участника на Списък по чл. 51, ал. 1, т. 2 ЗОП - образец от документацията. За посоченото изпълнено строителство в Списъка, което е еднакво или сходно с предмета на обществената поръчка за конкретната обособена позиция, участниците следва да представят в офертата едно или повече от посочените доказателства по чл. 51, ал. 1, т. 2, букви „а“ – „в“ ЗОП, а именно:

а) посочване на публичните регистри, в които се съдържа информация за актовете за въвеждане на строежите в експлоатация, която информация включва данни за компетентните органи, които са издали тези актове, стойността, датата, на която е приключило изпълнението, мястото и вида на строителството, или

б) удостоверения за добро изпълнение, които съдържат стойността, датата, на която е приключило изпълнението, мястото, вида и обема на строителството, както и дали е изпълнено в съответствие с нормативните изисквания; удостоверенията съдържат и дата и подпис на издателя и данни за контакт, или

в) копия на документи, удостоверяващи изпълнението, вида и обема на изпълнените строителни дейности.

11.2. Участниците следва да притежават следните валидни сертификати:

11.2.1. Сертификат за внедрена система за управление на качеството по стандарт ISO 9001:2008 или еквивалентен с обхват строителство;

11.2.2. Сертификат за внедрена система за управление на околната среда по стандарт ISO 14001:2004 или еквивалентен, с обхват строителство;

Доказва се с представяне от участника на копие на посочените в т. 11.2.1. и 11.2.2 сертификати, заверени „Вярно с оригинала“.

В случай че участникът в процедурата е обединение, което не е юридическо лице, документите по т. 11.1., т. 11.2.1. и 11.2.2 се представят само за участниците, чрез които обединението доказва съответствието си с посочените минимални изисквания за технически възможности. Съответствието с посочените минимални изисквания, в случай че участникът в процедурата е обединение, което не е юридическо лице, се доказва от един или повече от участниците в обединението.

11.3. Участниците следва да представят справка-декларация за техническите лица с посочване на образованието, професионалната квалификация и професионалния опит на участника и/или на ръководните му служители, включително на лицата, които отговарят за извършването на строителството. Минимално изискване: Участникът трябва да докаже наличие на минимум следните специалисти:

- Координатор по безопасност и здраве при извършване на СМР – да отговаря на изискванията на чл. 5, ал. 2 от *НАРЕДБА № 2 от 22.03.2004 г. за минималните изисквания за здравословни и безопасни условия на труд при извършване на строителни и монтажни работи* –правоспособно лице с квалификация, професионален опит и техническа компетентност в областта на проектирането, строителството и безопасното и здравословно изпълнение на СМР, притежаващо съответна диплома, лиценз, удостоверение или др. Експертът да притежава мин. 2 години професионален опит като координатор по безопасност и здраве при извършване на СМР. Посочените изисквания се доказват със справка-декларация за техническите лица, подписана от участника.

- Технически правоспособно лице, което да извършва техническо ръководство на СМР със съответната квалификация по чл.163а от ЗУТ – строителен инженер, архитект или строителен техник, който ръководи строителните работи и осигурява изпълнение на отговорностите по чл. 163, ал. 2, т. 1 - 5, а за строежите от пета категория - и отговорностите по чл. 168, ал. 1 и по чл. 169б, ал. 1. Съгласно чл. 163а, ал. 2 от ЗУТ технически правоспособни са лицата, получили дипломи от акредитирано висше училище с квалификация "строителен инженер", "инженер" или "архитект", както и лицата със средно образование с четиригодишен курс на обучение и придобита професионална квалификация в областите "Архитектура и строителство" и "Техника". Експертът да притежава мин. 2 години професионален опит като строителен техник или ръководител на строителен обект. Посочените изисквания се доказват със справка-декларация за техническите лица, подписана от участника.

Едно и също лице може да осъществява и двете функции в рамките на 1 обособена позиция. В такъв случай посоченият експерт трябва да притежава мин. 2 години професионален опит като координатор по безопасност и здраве при извършване на СМР и мин. 2 години професионален опит като строителен техник или ръководител на строителен обект, като опитът може да е придобит едновременно.

В случай, че един участник в обществената поръчка кандидатства за повече от една обособена позиция, той трябва да предложи за всяка отделна позиция различни експерти за координатор по безопасност и здраве и за технически ръководител, като в рамките на една обособена позиция едно и също лице може да осъществява и двете функции.

В случай че участникът в процедурата е обединение, което не е юридическо лице, документите по т. 11.1., т. 11.2 и т. 11.3 се представят само за участниците, чрез които обединението доказва съответствието си с посочените минимални изисквания за технически възможности. Съответствието с посочените минимални изисквания, в случай че участникът в процедурата е обединение, което не е юридическо лице, се доказва от един или повече от участниците в обединението.

**12. Начин на плащане**

Плащанията ще се извършват по банков път по следния начин:

1.Междинни плащания - в срок до 30 дни от представяне на фактура и на одобрени от представител на Възложителя и от лицето осъществяващо инвеститорски контрол, актове и протоколи по Наредба № 3 на Министерството на регионалното развитие и благоустройството /МРРБ/ от 2003 г. за съставяне на актове и протоколи по време на строителството и количествено-стойностни сметки за извършените строително-монтажни работи. Срокът за одобряване на представените количествено-стойностни сметки за извършените строително-монтажни работи от страна на ВЪЗЛОЖИТЕЛЯ е 5 работни дни, считано от датата на представянето им на ВЪЗЛОЖИТЕЛЯ.

2. Окончателно плащане - в срок до 30 дни, считано от датата на подписване без забележки на Констативен акт за установяване годността за приемане на строежа и представяне на следните документи:

а) фактура за окончателно плащане (от която следва да са приспаднати всички извършени междинни плащания)

б) одобрени от представител на Възложителя и от лицето осъществяващо инвеститорски контрол, актове и протоколи по Наредба № 3 на Министерството на регионалното развитие и благоустройството /МРРБ/ от 2003 г. за съставяне на актове и протоколи по време на строителството и количествено-стойностни сметки за извършените строително-монтажни работи. Срокът за одобряване на представените количествено-стойностни сметки за извършените строително-монтажни работи от страна на ВЪЗЛОЖИТЕЛЯ е 5 работни дни, считано от датата на представянето им на ВЪЗЛОЖИТЕЛЯ.

в) доказателства за извършено плащане към подизпълнителите, когато са сключени договори за подизпълнение.

Плащанията се извършват по оригинални фактури след подписване на съответните актове и протоколи по Наредба № 3 от 2003 г. на МРРБ и одобряване на представените количествено-стойностни сметки за извършените строително-монтажни работи до размера на сумата, посочена в ценовата оферта на ИЗПЪЛНИТЕЛЯ.

Разходооправдателните документи трябва да са издадени на името на бенефициента – Община Русе и в тях трябва да е указано, че „разходът се извършва по проект № BG04-02-03-044-010, Програма BG04 „Енергийна ефективност и възобновяема енергия“.

Всички разходи, надвишаващи договорената стойност, са за сметка на изпълнителя.

**Изисквания за качество**

ИЗПЪЛНИТЕЛЯТ е длъжен:

а/ при изпълнение на всички строително-монтажни работи, да спазва действащите нормативни актове, БДС, ПИПСМР на мястото, както и да съгласува действията си с изискванията на възложителя, лицето, изпълняващо инвеститорски контрол и автора на техническия проект, осъществяващ авторски надзор;

б/ вложените материали и изделия при изпълнение на строителните и монтажни работи следва да отговарят на предвидените такива в офертата на ИЗПЪЛНИТЕЛЯ, както и на техническата спецификация и проекта, и техническите изисквания към вложените строителните продукти, съгласно НАРЕДБА № РД-02-20-1 от 5.02.2015 г. за условията и реда за влагане на строителни продукти в строежите на Република България. Съответствието се удостоверява по реда и условията, посочени в същата Наредба. Влаганите материали трябва да бъдат придружени със сертификат за качество и техният вид и размери да бъдат съгласувани с авторския надзор и ВЪЗЛОЖИТЕЛЯ;

в/ да работи с технически правоспособни лица при изпълнението на задълженията си;

г/ да съставя и представя в срок всички документи, протоколи и сертификати, необходими при отчитането, заплащането и приемането на изпълнените строително-монтажни работи;

д/ да отстранява за своя сметка и в определения срок, след писмено уведомление от страна на ВЪЗЛОЖИТЕЛЯ, всички появили се в гаранционния срок дефекти и скрити недостатъци на изпълнените от него строително-монтажни работи. При неотстраняване от ИЗПЪЛНИТЕЛЯ на дефектите и скритите недостатъци, в определения срок, ВЪЗЛОЖИТЕЛЯТ разполага с възможностите по чл. 265 от ЗЗД;

е/ да отстранява за своя сметка и в определения срок, след писмено уведомление от страна на ВЪЗЛОЖИТЕЛЯ, всички некачествено изпълнени строително-монтажни работи, установени в хода на изпълнението. При неотстраняването им от ИЗПЪЛНИТЕЛЯ в определения срок, ВЪЗЛОЖИТЕЛЯТ разполага с възможностите по чл. 265 от ЗЗД;

ж/ по всяко време да осигурява безпрепятствена възможност за проверка и контрол на изпълняваните отделни видове работи от определеното от ВЪЗЛОЖИТЕЛЯ лице, осъществяващо инвеститорски контрол, както и от лицата, осъществяващи строителен и авторски надзор, без да се пречи на изпълнението на текущите работи;

з/ да сключи Застраховка за обекта (застраховка за строително – монтажните рискове съгласно договорената стойност на изграждания обект) с клаузи, включващи видовете работи СМР и Застраховка, която да обезпечи покриването на вредите към трети лица във връзка с осъществяваните СМР;

и/ да сключи договор/договори за подизпълнение с посочените в офертата му подизпълнители, в срок от 7 работни дни от сключване на договора по настоящата обществена поръчка и да предостави оригинален екземпляр на ВЪЗЛОЖИТЕЛЯ в 3-дневен срок от сключването на съответния/те договор/договори за подизпълнение;

й/ да предаде на ВЪЗЛОЖИТЕЛЯ с протокол всички документи, които следва да изготви съгласно действащото българско законодателство, които са необходими за издаване на разрешение за ползване на обектите, когато е необходимо, включително документите, доказващи съответствието на вложените строителни продукти с изискванията на Закона за техническите изисквания към продуктите и заверената екзекутивната документация, когато такава следва да се съставя;

к/ да изпълни точно, качествено и в срок възложената му работа, съгласно предложеното в офертата му, действащото българско законодателство, уговореното в договора и приложенията към него;

л/ да осигурява материали, оборудване, както и всичко друго необходимо за изпълнение на договора. Материалите се доставят със сертификат за качество на вложените материали;

м/ разходите за консумация на електроенергия, вода и други консумативи, необходими за изграждане на обектите, да са за негова сметка;

н/ да не възлага изпълнението на дейностите по договора или на части от него на трети лица, непосочени в офертата, освен в допустимите от законодателството случаи;

о/ при проверки на място от страна на ВЪЗЛОЖИТЕЛЯ, Националното координационно звено, Комитетът на ФМ, Сертифициращия орган, Програмния оператор, националните одитиращи органи и одитиращите органи на страните-донори и др. компетентни институции, ИЗПЪЛНИТЕЛЯТ се задължава да осигури присъствието на негов представител, както и да осигури: достъп до помещения, преглед на документи, свързани с изпълнението на възложените дейности;

п/ ИЗПЪЛНИТЕЛЯТ се задължава да изпълнява мерките и препоръките, съдържащи се в докладите от проверки на място;

р/ ИЗПЪЛНИТЕЛЯТ се задължава да предприеме всички необходими мерки за избягване на конфликт на интереси, както и да уведоми незабавно ВЪЗЛОЖИТЕЛЯ относно обстоятелството, което предизвиква или може да предизвика подобен конфликт;

с/ ИЗПЪЛНИТЕЛЯТ се задължава да спазва изискванията за изпълнение на мерките за информация и публичност по проекти, финансирани от Финансовия механизъм на европейското икономическо пространство.

т/ ИЗПЪЛНИТЕЛЯТ се задължава да предприеме всички предписани от Възложителя дейности за популяризиране на факта, че проектът, в рамките на който се изпълнява договора се финансира от Финансовия механизъм на европейското икономическо пространство.

у/ ИЗПЪЛНИТЕЛЯТ се задължава да информира в писмен вид ВЪЗЛОЖИТЕЛЯ за възникнали проблеми при изпълнението на обекта и за предприетите мерки за тяхното разрешаване;

ф/ да поддържа точно и систематизирано деловодство, както и пълна и точна счетоводна и друга отчетна документация за извършените дейности, позволяваща да се установи дали разходите са действително направени във връзка с изпълнението на договора;

х/ ИЗПЪЛНИТЕЛЯТ се задължава да поддържа пълна документация относно извършването на възложената работа и да съхранява тази документация. В тази документация се включват всички документи, отразяващи приходи и разходи, както и опис, позволяващ детайлна проверка на документите, оправдаващи направени разходи.